stanford-oval/wikipedia huggingface dataset:
פרס היצירה לסופרים עבריים
רשימת הזוכים (חלקית) > תשס"ב (2002)

גבריאלה אביגור-רותם, תלמה אדמון, אסתר אטינגר, דרור אלימלך, יעקב בוצ'ן, תמיר גרינברג, יעל הדיה, יונה טפר, שלומית כהן-אסיף, אפרת מישורי, יורם מלצר, אמנון נבות, יזהר סמילנסקי, אלונה קמחי, דורית רביניאן, רבקה רז, אשר רייך ושלמה שבא.
רשימת הזוכים (חלקית) > תשס"ג (2003)

שרון אס, חיה אסתר, אלכס אפשטיין, מישקה בן דוד, אברהם בר-עוז, יצחק בר-יוסף, עליזה גרינברג, דורית ויסמן, אסתי ג. חיים, חיים לפיד, גיורא לשם, אלכסנדר סנד, אלי עמיר, דורית פלג, יהודית רותם, דן שביט, ציפי שחרור ולאה שניר.
רשימת הזוכים (חלקית) > תשס"ד (2004)

אריה אהרוני, יצחק אוורבוך-אורפז, לאה איני, חיים גורי, רמי דיצני, רפי וייכרט, גלי-דנה זינגר, שרה חפרי אפלל, רן יגיל, איריס לעאל, הלל מיטלפונקט, רמי סערי, אבשלום קווה ומיריק שניר.
רשימת הזוכים (חלקית) > תשס"ה (2005)

ירון אביטוב, אהרן אמיר, דודו בוסי, מקסים גילן, שפרה הורן, אמירה הס,  חוה חבושי, תמיר להב רדלמסר, איל מגד, מירה מגן, מיכל סנונית, סייד קשוע, דליה רביקוביץ ויובל שמעוני.
רשימת הזוכים (חלקית) > תשס"ו (2006)

אסתר אייזן, דבורה אמיר, שמעון בוזגלו, רות בונדי, דרור בורשטיין, יצחק בן-נר, סמי ברדוגו, אביבה דורון, אליעז כהן, מירי ליטווק, יורם לוי פורת, לילי פרי, שמעון צימר וליאור שטרנברג.
רשימת הזוכים (חלקית) > תשס"ז (2007)

שמעון אדף, יהורם בן-מאיר (פיצ'י), מיכל בן-נפתלי, חנוך ברטוב, חגי דגן, אנה הרמן, דורי מנור, יעל משאלי, איתמר יעוז-קסט, שז, עודד פלד, יהודית קציר, טוביה ריבנר ונתן שחם.
רשימת הזוכים (חלקית) > תשס"ח (2008)

אהרן מגד, רות אלמוג, יואל הופמן, יוסי אבני לוי, סוזן אדם, תמר גלבץ, נירה הראל, גורן אגמון, משה דור, גלעד מאירי, דבי סער, ליאת קפלן, שלמה אביו ועורך הספרות זיסי סתוי.
רשימת הזוכים (חלקית) > תשס"ט (2009)

ישראל אלירז, מואיז בן הראש, יצחק בצלאל, אריאל הירשפלד, אלון חילו, הגר ינאי, עינת יקיר, חיים סבתו, שהם סמיט, נעים עריידי, ארנה קזין, אסף שור, צור שיזף ואילת שמיר.
רשימת הזוכים (חלקית) > תש"ע (2010)

אגור שיף, אלישע פורת, אלמוג בהר, אמנון נבות, אריק א. (אייזנברג), ברכה סרי, גיא עד, דניאלה כרמי, טל ניצן, ירמי פינקוס, ניר ברעם, רוני גבעתי, תהל רן ותמיר גרינברג.
רשימת הזוכים (חלקית) > תשע"א (2011)

אורלי קסטל-בלום, אלחנן ניר, אסף גברון, גבריאלה אלישע, יוסף אורן, יניב איצקוביץ', יעל הדיה, יצחק בר-יוסף, ישראל ויסלר (פוצ'ו), ישראל פנקס, מאיר ויזלטיר, מירה מאיר, עינה ארדל, תמי שם-טוב.
רשימת הזוכים (חלקית) > תשע"ב (2012)

דנה אמיר, יקיר בן משה, בני ברבש, מיכאל בר-זוהר, אילנה ברנשטיין, יצחק גנוז, אורי הולנדר, סיון הר-שפי, נידאא חורי, יונתן יבין, גליה עוז, אפרים סידון, משה סקאל, נעמי שמואל.
רשימת הזוכים (חלקית) > תשע"ג (2013)

יהונתן גפן, מנחם פרי, עמיחי שלו, משה אוחיון, יהודה אטלס, שולמית אפפל, יערה בן דוד, אמיר גוטפרוינד, יחזקאל רחמים, עפרה גלברט אבני, ציפורה דולן, גיל הראבן, דן לאור, דרור משעני.
רשימת הזוכים (חלקית) > תשע"ד (2014)

אבירמה גולן, אלונה פרנקל, אופיר טושה גפלה, אלי אליהו, גלית דהן קרליבך, חיים פסח, יונדב קפלון, מיקי בן כנען, מתן חרמוני, עליזה גרינברג, ערן בר-גיל, ענת זכריה, ציפי גון-גרוס, צרויה שלו.
רשימת הזוכים (חלקית) > תשע"ה (2015)

אלי הירש, סבינה מסג, יגאל סרנה, שהרה בלאו, יערה שחורי, אמונה אלון, יעל נאמן, אילן שיינפלד, צביקה שטרנפלד, דידו (ש. דידובסקי), יעקב ביטון, יוסף עוזר, יוסי סוכרי.
רשימת הזוכים (חלקית) > תשע"ו (2016)

נגה אלבלך, ענת עינהר, אסתי ג. חיים, שגיא אלנקוה, הילה להב, רן יגיל, מנחם בן, אלכס אפשטיין, דוד טרבאי, יוסי גרנובסקי, סיגל בן יאיר, איריס אליה כהן, מירה קדר, יאיר אסולין. סכום הפרס: 65,000 ש"ח.
רשימת הזוכים (חלקית) > תשע"ז (2017)

יפתח אשכנזי, רחל אשד, איימן סיכסק, לאה פילובסקי, בנימין שבילי, נוית בראל, קציעה עלון, יודית שחר, יהודה עתי, עדי וולפסון, אביחי קמחי, חלי אברהם איתן, דורית זילברמן ושחר-מריו מרדכי.
רשימת הזוכים (חלקית) > תשע"ח (2018)

בכל סרלואי, רפי וייכרט, שולה מודן, גלילה רון פדר עמית, דרור בורשטיין, נינה פינטו אבקסיס, זיוה שמיר, פיני רבנו, נעמי בן גור, סלין אסייג, חמוטל בר יוסף, ריקי דסקל, חיותה דויטש ויונתן ברג.
רשימת הזוכים (חלקית) > תשע"ט (2018)

ענבר אשכנזי, אריאלה גולדמינץ, אריק גלסנר, תהילה חכימי, שמי זרחין, ענת לוין, דורי מנור, אביבית משמרי, יואב אלוין, אסף ענברי, דורית קלנר, נעם פרתום, מיה טבת דיין ושמעון ריקלין.
רשימת הזוכים (חלקית) > תש"ף (2019)

שי אספריל, עדי שורק, ענת שרון בלייס, אבנר הולצמן, מירב נקר-סדי, יונית נעמן, משה פינטו, יעל גלוברמן, גדעון טיקוצקי, יעקב ברזילי, שגית אמת, קובי נסים, אורית וולפיילר ודקלה קידר..
רשימת הזוכים (חלקית) > תשפ"ב (2021)

הילה בלום, נורית גרץ, ירמי פינקוס, רועי חן, עמיחי חסון, נעה ידלין, ינץ לוי, יעקב צ. מאיר, רותו מודן, לבנה מושון, שירה סתיו, אתגר קרת, אלי שמואלי, שלום אילתי, תמר מרין.
רשימת הזוכים (חלקית) > תשפ"ג (2022)

יאיר אגמון, יהודה ויזן, שלומי חתוכה, עינת יקיר, אליעז כהן, מיטל נסים, יהושע סובול, שהם סמיט, גיורא פישר, תהל פרוש, ריטה קוגן, עילי ראונר, שרה שילה וישי שריד.
רשימת הזוכים (חלקית) > תשפ"ה (2024)

יפתח אלוני, נילי דגן, אריאל הורוביץ, ווביט וורקו מנגיסטו, רותי ויטל גלעד, עומר ולדמן, יוסי וקסמן, יובל יבנה, יורם ניסינוביץ׳, ליטל פורת, צחי פרבר, ענת קוריאל, אורין רוזנר, אודי שרבני.
ראו גם

פרס רפפורט
פרס לייטרסדורף לאומנויות
שבתאי השקד

| שבתאי השקד |
| --- | --- |
 שבתאי השקד שבתאי השקד
מיון מדעי
ממלכה:: בעלי חיים
מערכה:: פרוקי-רגליים
תת־מערכה:: שש-רגלים
מחלקה:: חרקים
סדרה:: פרפראים
תת־סדרה:: Glossata
משפחה:: שבתאיים
סוג:: שבתאי
מין:: שבתאי השקד
שם מדעי
 Saturnia pyri ‏דניס ושיפרמילר, 1775

שבתאי השקד (שם מדעי: Saturnia pyri) עש המשתייך למשפחת השבתאיים. הוא המין היחידי ממשפחה זו הנפוץ בארץ ישראל. בנוסף מין זה נפוץ גם בצפון אפריקה ודרום אירופה. מוטת כנפיו מגיעה לאורך של 15 ס"מ ויותר. מקים דור אחד בשנה על עצי ורדיים שונים כגון השקד. שבתאי השקד מצטיין בעיניים מדומות על כנפיו המטעות ומבלבלות טורפים (הטורף מנסה לתקוף את העש בנקודה בה נמצאת ה"עין" מתוך מחשבה שמדובר בראש של הטרף, העש. פגיעה בכנף אינה קטלנית ואין ביכולתה להרוג את העש). מין זה שהיה נפוץ מאוד בעבר הולך ונעשה נדיר.
רבייה

הנקבה מטילה את הביצים בקבוצות קטנות. מספר הביצים יכול להגיע למאות. צבע הביצה הוא לבן ועליה כתמים בצבע חום בהיר. צבעו של הזחל בעת בקיעתו מהביצה הוא שחור. כהזחל גדל צבעו משתנה לירוק. כשהזחל מגיע לאורך של כ10 סנטימטרים הוא מתגלם. לזחליו שערות ובליטות קוצניות העשויות לגרום לפריחה בעור בעת מגע.
גלריה

בקיעת הזחל מהביצה.
♂
♂ △
שלום בדורנו

נוויל צ'מברלין מראה את ההכרזה האנגלו-גרמנית לקהל ב-30 בספטמבר 1938
צ'מברלין מקריא את עיקרי ההסכם בשובו לבריטניה
"שלום בדורנו" או "שלום בזמננו" (באנגלית: Peace for Our Time) הוא כינוי לנאום שנישא ב-30 בספטמבר 1938 על ידי ראש הממשלה הבריטי, נוויל צ'מברלין, על אודות הסכם מינכן, ובו הכריז כי הביא "שלום בדורנו". כינוי זה של הנאום הוא אזכור של מילותיו של בנג'מין דיזראלי, אשר בשובו מקונגרס ברלין בשנת 1878 אמר: "שבתי מגרמניה עם שלום לדורנו" (באנגלית: I have returned from Germany with peace for our time). הנאום ידוע לשמצה משום שבדיעבד הוא נתפס כנאיבי, שכן פחות משנה לאחר ההסכם, בעקבות מעשי התוקפנות של קנצלר גרמניה, אדולף היטלר והפלישה לפולין, הכריזה בריטניה מלחמה על גרמניה והחלה מלחמת העולם השנייה, וכעבור כמה חודשים התפטר צ'מברלין מתפקידו.
הנאומים

צ'מברלין נחת בבריטניה ב-30 בספטמבר 1938 ונאם לקהל שהתגודד לקבל את פניו:
בראייתי, יישוב הבעיה הצ'כוסלובקית, אשר הושג זה עתה, הוא רק ההקדמה לפתרון גדול יותר אשר יביא שלום לאירופה כולה. הבוקר שוחחתי שוב עם הקנצלר הגרמני, הר היטלר, והנה ההסכם אשר נושא עליו את שמו כמו גם את שמי. חלקכם, אולי, כבר שמעתם על תוכנו, אבל ברצוני להקריא לכם זאת: "...אנו מתייחסים להסכם שנחתם אמש ולהסכם הימי האנגלו-גרמני כסמל לרצון של שני עמים לעולם לא להילחם שוב האחד כנגד השני".
מאוחר יותר הוא עמד מחוץ למעון ראש הממשלה בדאונינג 10, קרא שוב מן ההסכם וסיכם:
חבריי היקרים. בפעם השנייה בהיסטוריה שלנו, ראש ממשלה בריטי שב מגרמניה בהביאו הסכם עם כבוד. אני מאמין שזהו שלום בדורנו. אנו מודים לכם מעומק ליבנו. שובו לביתכם ושתהיה לכם שינה ערבה.
סורת אל-מאעון

| --- | --- |

שם ומספר הסורה בערבית
 שם מתורגם:  סורת הסעד
 מספר הסורה:  107
 מספר פסוקים:  7
 מיקום:  מכה
 ויקיטקסט:  אל-מאעון (תרגום רקנדורף)
 → סורת קוריישסורת אל-כות'ר ←
סורת אל-מַאעוּן
סורת אל-מַאעוּן (בערבית: سورة الماعون), או סורת הסעד, היא סורה מספר 107 בקוראן. סורה קצרה זו מונה שבעה פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְּריל (جبريل) במכה. לפי ספרו של אבּן א-צֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אל-חֻ'ראסאני (בן המאה ה-8), הורדה סורה זו אחרי סורת א-תכאת'ר ולפני סורת אל-כאפרון.
הסורה ירדה למוחמד בזמן בו מספר רב של סיעות זממו לעצור את ההשפעה האסלאמית הגוברת. הסורה עוסקת באופיים של אלו הטוענים כי הם מוסלמים בעוד הם מכחישים את קיומו של ה"דין" – יום הדין והעולם הבא. אנשים אלו "מסלקים את היתום מעליהם", אינם זהירים בחובותיהם לחסרי הכול ומתפללים מבלי לחשוב על אלוהים בראש מעייניהם, בשוכחם את המטרה שמאחורי התפילה. מעשי הצדקה שלהם הם מצג שווא לחסידותם המזויפת, משום שאינם נותנים אותה מתוך אהבת האל. תפסיר אבן עבאס, המסתמך על חדית'ים מפי בן דודו ואחד ממלוויו של מוחמד, עבדאללה אבן עבאס, מוסר כי אחריתם של אנשים אלו תהיה להבות הגיהנום.
הערות שוליים

↑  מובא אצל אורי רובין, "נספח א: סדר התגלות פרקי הקוראן", הקוראן, תרגם מערבית אורי רובין, אוניברסיטת תל אביב, 2005, עמ' 552. כל הציטוטים להלן הם מתרגום זה.
↑  זהו הפירוש של כל התפסירים הבולטים, ראו למשל תפסיר אבן עבאס לאיה 1.
↑  התפסירים (פירושים לקוראן) מציינים כי התייחסות טובה והענקת אוכל הן חובה עבור כל מאמין. ראו למשל תפסיר אל-ג'לאלין לאיה 2 כאן. ראו גם סורה 89 איאת 17-18 המוכיחות בצורה דומה את המתייחסים בצורה רעה למסכן וליתום.
↑  התפסיר הסוני של אבן כאתִ'ר מוסיף מחדית'ים שאיה זו מתייחסת גם לאנשים המתפללים בפומבי במסגד, אך לא עושים זאת בביתם, כשהציבור אינו רואה. ראו כאן ופה ממסורת אחרת. תפסיר אבן עבאס גם כן תומך בראיה זו. תפסיר אל-ג'לאלין וגם תפסיר אבן כאתִ'ר מוסיפים לאנשים אלו את השוכחים להתפלל או הדוחים את ביצוע התפילה הרחק מהזמן המיועד לכך. ראו את אבן כאתִ'ר ואת תפסיר אל-ג'לאלין לאיה 5.
↑  תפסיר אבן כאת'ר טוען, בהתסמכות על מסורת ממלוויו של מוחמד, כי מי שאינו מתייחס בצורה טובה לברואי האל, אינו מאמין אמיתי. התפסירים השונים מפרשים כי ההתייחסות להענקת הסעד נוגעת גם להלוואת כלים שונים, דוגמת סירים, ששימוש בהם לא יפגע במעניק, אלא רק יסייע לאחר. ראו למשל תפסיר אבן עבאס לאיה 7.
↑  ראו בתפסיר לאיה 4
| 0 | 1 | 2 |
| --- | --- | --- |
| הסורה הקודמת: סורת קורייש | הקוראן | הסורה הבאה: סורת אל-כות'ר |
| הסורה הקודמת: סורת קורייש | סורה 107 | הסורה הבאה: סורת אל-כות'ר |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987009511890205171  LCCN: no2023095000  TDVİA: maun-suresi  VIAF: 24161451322664100823   WorldCat (עם VIAF): 24161451322664100823
פיטרבילט 389

| --- | --- |

Peterbilt 389
 מאפיינים כלליים
 יצרן:  פיטרבילט (אנ')
 שנות ייצור:  2006 – הווה
 הרכבה:  ארצות הברית ארצות הברית
 מודל קודם:  פיטרבילט 379
 חברת אם:  Paccar
 סיווג:  משאית כבדה, Tractor Unit (גורר סמי-טריילר)
 בסיס גלגלים:  כ-250 אינץ' (6.4 מטרים)
 מפרט טכני
 מנוע:  ממנועי הדיזל המורכבים בדגמי "389": מנוע מתוצרת "Paccar" (אנ') מדגם "MX 13" המפיק 405–510 כ"ס  מנוע מתוצרת "Paccar" (אנ') המפיק 500 כ"ס  מנוע מתוצרת קאמינס (Cummins) מסוג "ISX" המפיק 500 כ"ס, 525 כ"ס, 550 כ"ס  מנוע מתוצרת קאמינס (Cummins) מסוג "ISX2350" המפיק 600 כ"ס
 הילוכים:  תמסורת ידנית – 9, 10, 11, 13, 15, 18 מהירויות  תמסורת אוטומטית – 9, 10, 11, 13, 15, 18 מהירויות
פיטרבילט 389 (באנגלית: Peterbilt 389) היא סדרת משאיות מסוג "Tractor unit" (אנ') בתצורות סמי-טריילר ופול-טריילר, המשמשות לגרירה, מתוצרת פיטרבילט (אנ') (שם רשמי: Peterbilt Motors Company) האמריקאית אשר מיוצרות מסוף שנת 2006 ועד היום בארצות הברית. בארצות הברית מוגדרים דגמי "פיטרבילט 389" כמשאיות דרגה 8 ("Class 8") (אנ'), כלומר משאית שמשקל הברוטו וכושר ההעמסה הכולל שלה ("Gross vehicle weight rating", (אנ')) הוא 33,001 ליברות (14,969 קילוגרם) ומעלה.
דגמי "פיטרבילט 389" משווקים בעיקר לשוק האמריקאי וממותגים כיורש המעודכן-טכנולוגית של ה"פיטרבילט 379" הקלאסי. הם בעלי עיצוב דומה שנועד לשדר עוצמה וכולל קבינה גדולה, שמשה קדמית המורכבת משני חלונות ריבועיים, מפלטי גז (אגזוז) גדולים בצדדים, תא מנוע קדמי ("אף") ו"גריל" קדמי (רשת לאוורור המנוע) עם סמל החברה. עם זאת, דגמי "389" זמינים גם לייצוא ברחבי העולם, כולל לאוסטרליה בה הם משווקים עם מערכת היגוי מימין.
דגם "פיטרבילט 389" הוצג לראשונה ב"בתערוכת הובלות אמריקה התיכונה" (Mid-America Trucking Show), בשנת 2006. משאיות "פטרבליט 389" נבנות באותן תצורות של דגם "פיטרבילט 379" והחליפו אותן בייצור החל ממרץ 2007.
מאפיינים טכניים

הפיטרבילט 389 היא משאית סמי-טריילר כבדה, והחלק העיקרי בה הוא הגורר אליו ניתן לחבר נגררים שונים.
הגורר מורכב מתא נהג (קבינה) גדול, תא שינה (sleeper) אופציונלי, תא מנוע, יצול אחורי (אליו מתחבר הנגרר), 3 סרני גלגלים, מכלי דלק גדולים ומכלולים נוספים המורכבים על שלדת פלדה חזקה.
תא הנהג הגדול מעוצב בדומה לפיטרבילט 379 ונועד לשדר עוצמה. השמשה הקדמית גדולה ומחולקת לשני חלונות שמעליהם מגיני שמש. משני צידי תא הנהג ניצבים צינורות מפלט גדולים ואנכיים. ה"גריל" שבחזית תא המנוע גדול בשטחו וגבוה, ומלפניו יש בדרך כלל לוח או סבכת מגן ממתכת. משני צידי ה"גריל" ועל הגג מותקנים פנסים ואורות דרך. תא הנהג עשוי מאלומיניום על מנת להפחית במשקל ולהקטין את צריכת הדלק. כברירת מחדל מותקן עליו (ועל תא השינה, אם קיים) גגון אווירודינמי להפחתת הגרר. לפני תא הנהג מצוי תא המנוע, הבולט קדימה כמו "אף" ארוך. היתרון בתצורה זו היא נוחות הגישה למנוע, דבר שמקל במיוחד על תיקונים בשטח.
המשאית מוצעת עם מספר דגמי מנועים לבחירת הלקוח, ובהם מנועי דיזל של "Paccar" ו"קאמינס", כאשר ההספקים הם בטווח של 405–600 כ"ס (302–447 קילוואט). המנוע כולל בקרה דיגיטלית Smartlinq שמנטרת את המנוע בזמן אמת ומעבירה מידע על ביצועיו ותקינותו לנהג וכן לאחראי על תקינות הרכב. המידע מוצג לנהג בזמן אמת על גבי מחוונים ומסך מגע בגודל 7 אינץ' (18 סנטימטרים). דגמי המנועים הנפוצים הם:
מנוע דיזל PACCAR MX 13, הספק: 500 כ"ס (370 קילוואט), מומנט כוח: 1,850 פאונד-רגל (2508 ניוטון-מטר).
מנוע דיזל Cummins ISX 2350, הספק: 600 כ"ס (450 קילוואט), מומנט כוח: 2050 פאונד-רגל (2779 ניוטון-מטר).
מנוע גז Cummins ISX 15, הספק: 600 כ"ס (450 קילוואט), מומנט כוח: 2050 פאונד-רגל (2779 ניוטון-מטר).
במדינות גדולות, דוגמת ארצות הברית ואוסטרליה, מסע הובלה יכול להימשך מספר ימים ועל כן משאיות רבות מציעות
תא שינה (sleeper) שממוקם מאחורי תא הנהג וכולל מיטה, מיזוג אוויר ותאי אחסון לחפצים אישיים. תא השינה מאפשר לנהג לעשות הפסקות מנוחה ואף לישון בלילות מבלי להיות תלוי במלונות דרכים (מוטל motel).
בפיטרבילט 389 ניתן לבחור האם להוסיף תא שינה או לא (פיטרבילט מציעה את שתי האפשרויות). קיימים תאי שינה במספר תצורות הנוספים לתא הנהג (בהן תא שינה עם גג נמוך) וכן עם תא שינה בתוך תא הנהג (קבינה). על תא הנהג ותא השינה מותקן כברירת מחדל גגון אווירודינמי להפחתת הגרר והקטנת צריכת הדלק.
מאפיינים נוספים:
שלושה סרני גלגלים: אחד קדמי ושניים אחוריים (סך הכל 6 גלגלים).
בלמי דיסק מופעלי אוויר.
בקרת יציבות אלקטרונית.
משאית "פיטרבילט 389" שומרת על מכסה המנוע הארוך ביותר ש"פטרבליט" הציעה אי פעם. מכסה מנוע באורך מורחב עבור דגם עם פגוש לחלק האחורי של הקבינה בגודל 131 אינץ' (330 סנטימטרים).
הפגושים הקדמים והאחורים מוגנים ב"גדר".
הפנסים הקדמיים זכו לעיצוב מודרני.
אבזור תא הנהג: מערכת ניווט לווייני (GPS), חיבור בלוטות' כולל דיבורית, מערכת בידור הכוללת חיבור USB, נגן MP3 ורדיו לווייני.
גלריה

"פיטרבילט 389" גורר סמי-טריילר ומאחוריו עוד פול-טריילר
"פיטרבילט 389", על הנגרר טרוליבוס
"פיטרבילט 389" ללא תא שינה
"פיטרבילט 389" (פרופיל)
"פיטרבילט 389"
"פיטרבילט 389"
"פיטרבילט 389"
ראו גם

פיטרבילט 281 ו-351
פיטרבילט 379
משאית סמי-טריילר
הערות שוליים

↑  "פיטרבילט 379" באתר https://www.allstatepeterbilt.com/
↑  "פיטרבילט 379", מנוע 14.6 ליטר barrett-jackson.com/Events/Event/Details/1992-PETERBILT-379-TRANSFORMERS
↑  מנוע Paccar MX 13, באתר paccarpowertrain.com/engines/mx-13
1 2 3 4 5 6  "פיטרבילט 389" allstatepeterbilt.com/clp-peterbilt-389-minneapolis
1 2  "פיטרבילט 389", באתר פיטרבילט peterbilt.com/trucks/highway/model-389
1 2  מפרט ואפשרויות באתר פיטרבילט
↑  רשימה של מגוון דגמי "פיטרבילט 389" למכירה עם מנועים שונים באתר www.truckpaper.com
↑  "פיטרבילט 389" rushtruckcenters.com/truck-sales/brand-details/peterbilt/model-389,
"פיטרבילט 389" - דגם ללא תוספת של תא שינה מאחור - תמונה commercialtrucktrader.com/listing/2020-PETERBILT-389-5006479707
↑  "פיטרבילט 389" - כולל תמונות kijiji.ca/b-heavy-trucks/ontario/peterbilt-389
"פיטרבילט 389" גורר טורבינת רוח בגודל חריג
פולקסדויטשה

תפוצת השפה הגרמנית במזרח ומרכז אירופה ערב מלחמת העולם הראשונה
פולקסדויטשה (בגרמנית: Volksdeutsche; "[שייכים לעם הגרמני") או גרמנים אתניים היה כינוי בגרמניה הנאצית ובמחשבה הנאצית לאנשים ממוצא אתני גרמני שחייו מחוץ לגבולותיה של גרמניה כפי שהוגדרו בהסכם ורסאי של תום מלחמת העולם הראשונה. מקורו של המונח הוא במילים הגרמנית Volk, שפירושה "עַם", וכן במילה völkisch, שפירושה "שייך למוצא אתני מסוים". 
המושג הופיע עוד בהתחלת המאה ה-20 ובפי הנאצים קיבל משמעויות גזעניות ולאומניות קיצוניות. 
המושג "הפולקסדויטשה"  התכוון לאותם הגרמנים שאינם "רייכסדויטשה", זהות המציינת גרמנים אתניים אזרחי הרייך הגרמני והחיים בגבולות גרמניה ("הרייך הישן" מלפני 1937) ואוסטריה.  השם "פולקסדויטשה" התייחס לאותם הגרמנים שלא היו בעלי אזרחות גרמנית ושחיו מחוץ לגבולות גרמניה ואוסטריה במובלעות פחות או יותר קטנות של אוכלוסייה גרמנית בעיקר במזרח ובדרום אירופה (חבל הסודטים, פוזנן ופרוסיה המערבית בפולין, בהונגריה, טרנסילבניה, בוקובינה, אזור הוולגה, שברוסיה, אזור הים שחור באוקראינה,  וויבודינה שבסרביה, בסרביה), אך גם באזורים כמו חבל אלזס וחלק מחבל לורנה שבצרפת (אחרי 1918), דרום טירול שבאיטליה, אזור אויפן-מלמדי שבבלגיה. באופן נדיר יותר המושג התייחס לאזרחי ליכטנשטיין, לגרמנים השווייצרים ולאזרחי לוקסמבורג.
המושג "פולקסדויטשה" היה מושג מרכזי בחשיבה הנאצית, שכיוונה לרכז את הגרמנים האתניים כולם במדינת-הלאום שלהם, לחתור ל"פתרון של גרמניה רבתי" (Großdeutsche Lösung), שנדחה עוד באספה הלאומית של פרנקפורט, כתשובה לשאלה הלאומית הגרמנית ומעבר לכך. מיליוני פולקסדויטשה ישבו מחוץ לגרמניה ואוסטריה (הן בשטחים שנמסרו בהסכם ורסאי והן בשטחים שלא השתייכו להן מעולם) בהם כחצי מיליון בפולין, ועוד מאות אלפים בחבל הסודטים שבצ'כיה, בהונגריה, באוקראינה ובמדינות אירופאיות נוספות. הגרמנים הגיעו למזרח אירופה כמתיישבים מאז המאה ה-11 ומאוחר יותר וחיו באזורים אלו מאות בשנים. הרצון להחזיר לשליטת גרמניה שטחים מחוץ לגרמניה שבהם ישבו פולקסדויטשה היווה יסוד מרכזי בתעמולת ההתפשטות של אדולף היטלר והמפלגה הנאצית.
גם בקרב הפולקסדויטשה היו דרגות. פולקסדויטשה שהתחתן עם פולנייה נחשב נחות מבחינת השתייכותו לגרמניה מאשר פולקסדויטשה שהתחתן עם גרמני או גרמניה. כמו כן, פולקסדויטשה שהצהיר על נאמנותו לרייך הגרמני עוד לפני פלישת גרמניה לפולין ב-1939 נחשב נעלה על פולקסדויטשה שלא עשה כן.
במלחמת העולם השנייה

בתקופת מלחמת העולם השנייה היו הפולקסדויטשה נאמנים ברוב המקרים לגרמניה הנאצית. עם כניסת הצבא הגרמני לחבל הסודטים הם סייעו לגרמנים בהשתלטות על אזורים אסטרטגיים ומפעלים. בימי המערכה בפולין הם ניהלו קרבות נגד הצבא הפולני הנסוג. רבים מהם היו משתתפים באופן פעיל בשוד רכושם של יהודים באזורים שנכבשו על ידי גרמניה הנאצית, וכן בפגיעה פיזית ביהודים באזורים אלה. עם כיבושו של כל אזור על ידי גרמניה הנאצית היו הפולקסדויטשה באותו אזור תחת אחריותו של משרד הרווחה הראשי לגרמנים אתניים בגרמניה הנאצית.
לאחר מלחמת העולם השנייה

לאחר מלחמת העולם השנייה גורשו מיליוני פולקסדויטשה מהאזורים שבהם חיו באוקראינה, הונגריה, פולין וצ'כוסלובקיה אל גרמניה.
לקריאה נוספת

1998 ,Hervé Dupas, Uwe Bennert Lexique de civilisation germanique, Presses Universitaires de France, Paris
הערות שוליים

↑  Dupas, Bennert 1998 עמ'  495
↑  יאן קרסקי, סיפורה של מדינה במחתרת, תל אביב: הוצאת ספרי עליית הגג, 2014
↑  הערך על גטו שצ'גובו באנציקלופדיה של הגטאות, באתר יד ושם
↑  טשביניה בתקופת השואה, באתר יד ושם
↑  הערך על גטו שיירפץ באנציקלופדיה של הגטאות, באתר יד ושם
אלירן אלקיים

אלירן אלקיים (נולד ב-30 באוקטובר 1976) הוא כדורגלן עבר ישראלי ששיחק בעמדת הבלם.
קריירה

אלקיים החל את הקריירה במחלקת הנוער של מכבי חיפה. לאחר שתי עונות בקבוצה הבוגרת של המועדון, בהן לא זכה לדקות משחק רבות, הושאל אלקיים למכבי פתח תקווה לעונה אחת. בפתח תקווה היה אלקיים לשחקן הרכב ועזר לה להתברג בצמרת. כשחזר לחיפה הוא שוב לא זכה לדקות משחק רבות, אך לאחר שדניאל בריילובסקי החליף את גיורא שפיגל כמאמן, הפך אלקיים לשחקן הרכב קבוע בקבוצה. את משחק גמר גביע המדינה, בו חיפה ניצחה את הפועל ירושלים וזכתה בגביע, החמיץ אלקיים בשל כרטיס אדום.
העונה שלאחר מכן, עונה שזכורה בעיקר בזכות מסע ההצלחות של חיפה בגביע המחזיקות, הייתה הפכפכה עבור אלקיים. בתחילת העונה הוא הצטיין במשחק בפארק דה פראנס נגד פריז סן-ז'רמן, ואף זכה לתמונת שער ב"ל'אקיפ", יומון הספורט המוביל בצרפת. לאחר שהצטיין גם במפגש השני נגד הצרפתים, וכשכבר היה בדרך לסגל נבחרת ישראל, נפצע אלקיים באימון ושבר את רגלו השמאלית. בעקבות הפציעה החמיץ אלקיים את המשך העונה, כולל משחקי קבוצתו באירופה והזימון הצפוי לנבחרת. במהלך מחנה האימונים לקראת העונה שלאחר מכן שוב שבר אלקיים את רגלו, והוא החל תהליך שיקום ארוך.
לאחר השיקום חזר אלקיים לשחק כדורגל. לאחר עונת 2000/2001 בה לא מצא את מקומו במכבי חיפה, הושאל אלקיים ליריבה העירונית, הפועל חיפה. במהלך עונה זו התאבד הבעלים רובי שפירא, ובסופה ירדה הקבוצה לליגה הלאומית. לאחר הירידה עבר אלקיים להפועל פתח תקווה לעונה אחת, ולאחריה חזר לשורות הפועל חיפה, ששיחקה עדיין בליגה הלאומית, הפעם כקפטן הקבוצה. בעונת 2003/2004 העפילה הקבוצה לגמר גביע המדינה, שם הפסידה 4-1 לבני סכנין, והצליחה לחזור לליגת העל. בעונה שלאחר מכן שוב ירד עם הקבוצה לליגה הלאומית.
לאחר הירידה חתם אלקיים בשורות הפועל נצרת עלית, וגם איתה ירד לליגה הלאומית. עונה לאחר מכן עבר לקבוצת בני יהודה תל אביב. באחד ממשחקי האימון בתחילת אותה עונה איבד אלקיים את הכרתו, וניצל בזכות טיפול מהיר של הצוות הרפואי שנכח במקום. לאחר שלא התאקלם בבני יהודה עבר בחלון ההעברות בינואר שוב להפועל חיפה, עד לסיום העונה. בעונת 2007/2008 חזר להפועל נצרת עלית, אך גם את עונה זו לא סיים באותה קבוצה, ונטש בסוף ינואר לטובת בית"ר שמשון תל אביב, איתה העפיל עד לחצי גמר גביע המדינה. לאחר שנה וחצי בקבוצה עבר לשחק במכבי כפר כנא, ובקיץ 2011 פרש ממשחק פעיל, לאחר ששיחק בעונתו האחרונה במכבי עירוני קריית אתא.
אלקיים מתגורר בקריית אתא, נשוי ואב לארבעה. עוסק בנדל"ן.
מוח'א

| --- | --- |

 מדינה:  תימן תימן
 מחוז:  תעז
 גובה:  13 מטרים
 אוכלוסייה:  ‏
  ‑ בעיר:  14,562 (2005)
 קואורדינטות:  13°19′00″N 43°15′00″E﻿ / ﻿13.31666667°N 43.25°E﻿ / 13.31666667; 43.25 
 אזור זמן:  UTC+3
  מפת מיקום  מפה מפורטת   (למפת תימן מוגדלת) צנעא עדן איב סעדה סיאון אל-מוכלא תעז אל-חודיידה אל-ע'יט'ה סוקוטרה ערב הסעודית עומאן סומליה ג'יבוטי אר. א. מפרץ עדן ים סוף מוח'א(למפת תימן רגילה) צנעא עדן איב סעדה סיאון אל-מוכלא תעז אל-חודיידה אל-ע'יט'ה סוקוטרה ערב הסעודית עומאן סומליה ג'יבוטי אר. א. מפרץ עדן ים סוף מוח'א  he tabBackground:;tabBorder:#aaa;defaultTab:0;
 
מוח'א בשנים 1900–1910
מסגד במוח'א 1926
מוח'א (בערבית: المخا) היא עיר נמל השוכנת לחוף הים האדום שבתימן. עד לעלייתן של עדן ואל-חודיידה במאה ה-19, נמל מוח'א שימש כנמל המרכזי של תימן. העיר נתפרסמה בעיקר בשל היותה מרכז סחר עולמי בקפה מהמאה ה-15 עד המאה ה-17. על שמה נקראים המשקה מוקה, וגם זן צמח הקפה שמקורו באזור מוח'א, שטעמו דומה לקפה עם שוקולד. הגרסה המודרנית מחקה אותו באמצעות זני קפה אחרים שמוסיפים להם קקאו.
תחת השלטון העות'מאני, מוח'א נמסרה לאימאם התימני אל-מואייד מוחמד בן אל-קאסם (אנ') בשנת 1636. היא שגשגה במאה ה-17 ובתחילת המאה ה-18. קפה לשוקי אירופה והמזרח התיכון היה הייצוא הראשי של מוח'א מהמאה ה-15. מפעלי מסחר הוחזקו שם על ידי הבריטים, ההולנדים (1614–1738), הדנים והצרפתים.
הערות שוליים

↑  Editors of Encyclopaedia Britannica, Mocha, ENCYCLOPAEDIA BRITANNICA
| --- | --- |
בקרת זהויות :  NLI: 987007559887105171  VIAF: 242079393   WorldCat (עם VIAF): 242079393 
ערך זה הוא קצרמרבנושא יישובים בתימן. אתם מוזמנים לתרום לוויקיפדיה ו.